ກຸ່ມປົກປ້ອງ ສິດທິມະນຸດ ລາຍງານ ມີການຂັດແຍ້ງ ເລື້ອງດິນດອນ ເພີ້ມຂຶ້ນ ຢູ່ໃນກຳປູເຈຍ
ກຸ່ມປົກປ້ອງສິດທິມະນຸດ Licadho ລາຍງານກ່ຽວກັບຄະດີ ການຂັດແຍ້ງ ເລື້ອງດິນດອນ ຢູ່ໃນກຳປູເຈຍ ທີ່ເພີ້ມຂື້ນ ເປັນຫລາຍກວ່າ 10,000 ຄະດີ.
ກຸ່ມປົກປ້ອງສິດທິມະນຸດກຸ່ມນຶ່ງ ຂອງກຳປູເຈຍ ກ່າວວ່າ ຈຳ ນວນຄະດີຂັດແຍ້ງ ກັນເລື້ອງດິນດອນ ທີ່ຫ້ອງການເຂົາເຈົ້າ ເປັນຜູ້ກຳກັບນຳນັ້ນ ໄດ້ເພີ້ມທະວີຂື້ນໃນປີກາຍນີ້ ຢູ່ໃນຖະແຫລງການທີ່ນຳອອກເຜີຍແຜ່ໃນວັນພະຫັດວານນີ້ ອົງການ Licadho ກ່າວວ່າ ມີການຮ້ອງທຸກຫລາຍກວ່າ 10,000 ຄະດີ ທີ່ພົວພັນກັບ 50,000 ສ່ວນບຸກຄົນ ໄດ້ຈົດ ທະບຽນຢູ່ຫ້ອງການຂອງອົງການດັ່ງກ່າວ ຄືມີການຮ້ອງທຸກ ເພີ້ມຂຶ້ນຈາກປະມານ 3,500 ຄະດີ ໃນປີ 2013 ແລະຫລາຍ ກວ່າ 5,600 ຄະດີ ໃນປີ 2012 ທ່ານ Am Samath ຫົວໜ້າສືບສວນດ້ານເທັກນິກ ຂອງອົງການ Licadho ກ່າວວ່າ ການ ສໍ້ລາດບັງຫລວງ ແລະການບໍ່ມີລະບົບຍຸຕິທຳທີ່ເປັນອິດສະຫລະ ໄດ້ນຳໄປສູ່ການເກີດ ບັນຫາ ທ່ານກ່າວວ່າ “ຖ້າຫາກບັນຫາຂັດແຍ້ງເລື້ອດິນດອນເພີ້ມຂື້ນຢ່າງຫຼວງຫຼາຍແລ້ວ ມື້ໃດມື້ ນຶ່ງກໍຈະມີການປະຕິວັດເພື່ອປະຕິຮູບເລື້ອງດິນດອນ ” ທ່ານກ່າວເພີ້ມອີກວ່າ ຈຳນວນດັ່ງກ່າວມາຈາກພຽງ 13 ຂອງຈຳນວນທັງໝົດ 24 ແຂວງຂອງກຳປູເຈຍ ບ່ອນທີ່ອົງການ Licadho ມີຫ້ອງການຕັ້ງຢູ່ນັ້ນ ໂຄສົກລັດຖະບານ ທ່ານ Phay Siphan ໄດ້ໂຕ້ແຍ້ງກ່ຽວກັບໂຕເລກນີ້ ໂດຍກ່າວວ່າ ອີງ ຕາມບັນທຶກທາງການແລ້ວ ລັດຖະບານໄດ້ຫລຸດໂຕເລກ ຂອງບັນ ຫາທີ່ດິນ ຢູ່ໃນປະເທດ ລົງ ຈາກ 2000 ຄະດີ ລົງມາເຫລືອຢູ່ແຕ່ພຽງ 300 ຄະດີ ທ່ານໄດ້ກ່າວຫາ ທ່ານ Am Samath ວ່າ ພະຍາຍາມທີ່ຈະຊຸກຍູ້ໃຫ້ເກີດ ຄວາມບໍ່ສະຫງົບ ທາງດ້ານການເມືອງ ກຳປູເຈຍ ມີປະຫວັດມາດົນນານແລ້ວວ່າ ເຈົ້າໜ້າທີ່ ແລະພວກທີ່ມີເສັ້ນສາຍໄດ້ ຖືກກ່າວ ຫາວ່ວາ ຍາດເອົາດິນດອນຢ່າງຜິດກົດໝາຍ ຈາກປະຊາຊົນທີ່ທຸກຍາກ ໂດຍໄດ້ຈ່າຍຄ່າ ຊົດເຊີຍແຕ່ພຽງເລັກນ້ອຍ ຫລືບໍ່ໄດ້ຈ່າຍເລີຍກໍມີ